4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 40 της 30 Ιαν. / 13 Φεβρ. 1964 (ΦΕΚ Α΄ 26) Περί κυρώσεως του μεταξύ Ελλάδος και Καναδά Μνημονίου συμφωνίας δια την ανταλλαγήν πληροφοριών αμυντικής επιστήμης. Έχοντες υπ’ όψιν: α)Το άρθρον 1 παράγρ. 3 του Νόμου 4325/1963 «περί εφευρέσεων αφορωσών την Εθνικήν Άμυναν της Χώρας και τροποποιήσεως του Ν. 2527/1920 «περί διπλωμάτων ευρεσιτεχνίας (156Α]1963). β)Την υπ’ αριθ. 838/1963 γνωμοδότησιν του Συμβουλίου Επικρατείας, προτάσει των Ημετέρων επί των Εξωτερικών, Εθνικής Αμύνης και Εμπορίου Υπουργών, απεφασίσαμεν και διατάσσομεν: Άρθρον Μόνον. 1.Κυρούμεν τας εν Αθήναις την 17ην και 18ην Ιουλίου 1962 ανταλλαγείσας επιστολάς δι’ ων ετέθη εν ισχύϊ μεταξύ Καναδά και Ελλάδος, το μνημόνιον συμφωνίας δια την ανταλλαγήν πληροφοριών, αμυντικής επιστήμης και ων τα κείμενα έπονται εν προτοτύπω εις την Αγγλικήν και εν μεταφράσει εις την Ελληνικήν. 2.Καθορίζομεν όπως αι εις εκτέλεσιν του δια της παραγρ. 2 της κατωτέρω συμφωνίας, οριζομένου προγράμματος, συναφθησόμεναι ειδικαί συμφωνίαι και ειδικά σχέδια, ισχύουσιν από της υπογραφής των εκ μέρους των εξουσιοδοτημένων εκπροσώπων των ενδιαφερομένων Κυβερνήσεων. Εφευρέσεις αφορώσαι Εθν. Άμυνα 36.Ε.ε.4 17 Ιουλίου 1962 Εξοχώτατε, Έχω την τιμήν να προτείνω υμίν κατ’ εντολήν της Κυβερνήσεώς μου, όπως μεταξύ των δύο Κυβερνήσεών μας, συναφθή Συμφωνία δια την ανταλλαγήν πληροφοριών δι’ αμυντικούς σκοπούς εις τους τομείς των αμυντικών ερευνών, ως αύτη διατυπούται εις το συνημμένον Μνημόνιον Συνεννοήσεως. Εφ’ όσον το Μνημόνιον τούτο Συνεννοήσεως γίνη αποδεκτόν υπό της Κυβερνήσεώς σας, έχω την τιμήν να εισηγηθώ όπως η παρούσα ρηματική διακοίνωσις και η Υμετέρα απάντησις ότι συμφωνείτε, αποτελέσουν Συμφωνίαν μεταξύ των Κυβερνήσεών μας, ήτις θέλει εν ισχύϊ ένα μήνα από της ημερομηνίας της Υμετέρας απαντήσεως, θα παραμείνη δε ισχύουσα έν εξάμηνον εισέτι μετά την λήψιν υπό μιας των δύο Κυβερνήσεων ανακοινώσεως καταγγελίας. Παρακαλώ δέξασθε εκ νέου, Εξοχώτατε, την διαβεβαίωσιν της υψίστης υπολήψεώς μου. E. D΄. ARCY MC GREER Πρέσβυς του Καναδά  Α.Ε. κ. ΕΥΑΓΓΕΛΟΝ ΑΒΕΡΩΦ-ΤΟΣΙΤΣΑ Υπουργόν Εξωτερικών Αθήνας Μνημόνιον επί Συμφωνίας Μεταξύ της Κυβερνήσεως του Καναδά και της Κυβερνήσεως της Ελλάδος δια την ανταλλαγήν πληροφοριών περί Αμυντικής Επιστήμης. 1.Το παρόν Μνημόνιον καθορίζει τας μεγάλας γραμμάς Συμφωνίας μεταξύ της Κυβερνήσεως του Καναδά και της Κυβερνήσεως της Ελλάδος ως προς την ανταλλαγήν πληροφοριών δι’ αμυντικούς σκοπούς εις α θέματα αμυντικών ερευνών η τοιαύτη ανταλλαγή θα προωθήση την αμυντικήν επιστήμην των χωρών τούτων. 2.Τα θέματα αμυντικής επιστήμης και τα ειδικευμένα προγράμματα εφ’ ων η παρούσα Συμφωνία τυγχάνει εφαρμοστέα θα είναι εκείνα τα οποία θα συμφωνηθούν αμοιβαίως παρά του Προέδρου του Γραφείου Αμυντικών Ερευνών δια τον Καναδάν και παρά του Διευθυντού Ερευνών και Αμυντικής Παραγωγής του Γενικού Επιτελείου Εθνικής Αμύνης δια την Ελλάδα, οίτινες και θα καθορίσουν τας λεπτομερείας της Συμφωνίας δια την ανταλλαγήν πληροφοριών περί αμυντικής επιστήμης εις όσην έκτασιν είναι τούτο επιτρεπτόν κατά τους νόμους των οικείων Χωρών των. 3.Τα πραγματοποιηθησόμενα εις εφαρμογήν του παρόντος θα χαρακτηρισθούν ως «Καναδοελληνικά Προγράμματα Ανταλλαγής Πληροφοριών Αμυντικής Επιστήμης». Αι ενέργειαι δι’ επιστημονικάς ανταλλαγάς επί ιδιαιτέρας τινός και καθοριζομένης περιοχής της περιοχής της Αμυντικής Επιστήμης θα χαρακτηρισθούν ως «Καναδοελληνικόν Σχέδιον ανταλλαγής πληροφοριών Αμυντικής Επιστήμης». 4.Υπό τους περιορισμούς της παραγράφου 5, θα λάβη χώραν πλήρης ανταλλαγή τεχνικών πληροφοριών εφ’ όσων θεμάτων της Αμυντικής Επιστήμης αμφότεραι αι Χώραι θεωρούν την παρούσαν συμφωνίαν εφαρμόσιμον. Εκατέρα των Χωρών θα λάβη τα δέοντα μέτρα ώστε οι αμοιβαίως εγκριθέντες αντιπρόσωποι της ετέρας τούτων να έχουν τη αιτήσει των ελευθερίων εισόδου εις εγκαταστάσεις ή ετέρας περιοχάς ένθα ασκείται η επιστημονική δραστηριότης επί συμφωνηθέντων Σχεδίων, προς τον σκοπόν επιτεύξεως πλήρους πληροφορικής ενημερώσεως επί των Σχεδίων τούτων. Σελ.485 5.Η Κυβέρνησις του Καναδά και η Κυβέρνησις της Ελλάδος αναγνωρίζουν ότι δύνανται να τεθούν περιορισμοί εις την ανταλλαγήν πληροφοριών προερχομένων εκ τρίτης Οργανώσεως μη μετεχούσης της παρούσης Συμφωνίας. Η ανταλλαγή τοιούτων πληροφοριών θα εξαρτηθή εκ της εγκρίσεως της μετεχούσης Πηγής προελεύσεως. Αντιστρόφως, ουδεμία των Χωρών θα παρέχη πληροφορίας, ληφθείσας βάσει της παρούσης συμφωνίας, εις τρίτην Οργάνωσιν ή Χώραν άνευ προηγουμένης συναινέσως της Πηγής προελεύσεως. 6.Τα υφιστάμενα ως και τα δυνατά δικαιώματα ιδιοκτησίας όπου ταύτα τυγχάνουν εφαρμοστέα, θα προστατεύωνται συμφώνως προς τους νόμους εκατέρας των Χωρών, δεν θα γίνεται δε χρήσις πληροφοριών δυναμένων να βλάψουν τα δικαιώματα ταύτα άνευ προηγουμένης συναινέσεως της Πηγής προελεύσεως. Η προηγουμένη αύτη συναίνεσις θα λαμβάνηται πριν πληροφορία τις χρησιμοποιηθή δια μη στρατιωτικούς σκοπούς. Πληροφορίαι γνωστοποιούσαι δικαιώματα ιδιοκτησίας θα ανταλλάσσωνται μεταξύ των δύο χωρών υπό όρους και διαδικασίας δεκτάς υπ’ αμφοτέρων. 7.Θα ληφθούν τα αναγκαία μέτρα δια τον καθορισμόν των εμπιστευτικών πλευρών παντός Σχεδίου περί ανταλλαγής πληροφοριών και περί παροχής συμπεφωνημένων και προσηκόντων βαθμών ασφαλείας. Εμπιστευτικαί πληροφορίαι λαμβανόμεναι κατά ταύτα θα τύχουν παρά της λαμβανούσης Χώρας προστασίας ασφαλείας ισοδυνάμου προς την παρεχομένην παρά της Χώρας προελεύσεως, θα εξακολουθήσουν δε να προστατεύωνται και μετά την εκπνοήν της παρούσης Συμφωνίας κατά τους συμφωνηθέντας όρους ασφαλείας και τας προσθέτους διατάξεις τας διαληφθείσας εν τη παραγράφω 6 του παρόντος μνημονίου. Εξοχώτατε,  Έχω την τιμήν να γνωρίσω λήψιν της από 17-71962 υμετέρας επιστολής, ης το κείμενον έχει ως ακολούθως: «Έχω την τιμήν να προτείνω υμίν κατ’ εντολήν της Κυβερνήσεώς μου, όπως μεταξύ των δύο Κυβερνήσεών μας συναφθή Συμφωνία δια την ανταλλαγήν πληροφοριών δι’ αμυντικούς σκοπούς εις τους τομείς των αμυντικών ερευνών, ως αύτη διατυπούται εις το συνημμένον Μνημόνιον Συνεννοήσεως. Σελ. 486 Εφ’ όσον το Μνημόνιον τούτο Συνεννοήσεως γίνη αποδεκτόν υπό της Κυβερνήσεώς σας, έχω την τιμήν να εισηγηθώ όπως η παρούσα ρηματική διακοίνωσις και η Υμετέρα απάντησις ότι συμφωνείτε, αποτελέσουν Συμφωνίαν μεταξύ των Κυβερνήσεών μας, ήτις θέλει τεθή εν ισχύϊ ένα μήνα από της ημερομηνίας της Υμετέρας απαντήσεως, θα παραμείνη δε ισχύουσα έν εξάμηνον εισέτι μετά την λήψιν υπό μιας των δύο Κυβερνήσεων ανακοινώσεως καταγγελίας. Παρακαλώ δέξασθε εκ νέου, Εξοχώτατε, την διαβεβαίωσιν της υψίστης υπολήψεώς μου». Έχω την τιμήν να επιβεβαιώσω ότι αι εκτιθέμεναι εις την ημετέραν επιστολήν διατάξεις είναι δεκταί υπό της Ελληνικής Κυβερνήσεως και συνεπώς συμφωνώ όπως η επιστολή της Υμετέρας Εξοχώτητος και η παρούσα απάντησις θεωρηθούν ως συνιστώσαι Συμφωνίαν μεταξύ των δύο Κυβερνήσεων. Παρακαλώ δέξασθε εκ νέου, Εξοχώτατε, την διαβεβαίωσιν της υψίστης υπολήψεώς μου.                       Αθήναι 18 Ιουλίου 1962                       Ε. ΑΒΕΡΩΦ - ΤΟΣΙΤΣΑΣ                      Υπουργός Εξωτερικών A.E κ. E.D΄ ARCY Mc GREER Πρέσβυν του Καναδά Αθήνας 36.Ε.ε.4 Εφευρέσεις αφορώσαι Εθν. Άμυνα 